קרב גאוגמלה
צבאות ופיקודם > הצבא המוקדוני - יווני ופיקודו

| פרטי הקצינים המוקדונים הבכירים שהשתתפו במערכה ויחידותיהם> מספר היחידה בתרשים | פרטי הקצינים המוקדונים הבכירים שהשתתפו במערכה ויחידותיהם> שם הקצין ותעתיק יווני | פרטי הקצינים המוקדונים הבכירים שהשתתפו במערכה ויחידותיהם> ביוגרפיה מקוצרת | תיאור היחידה |
| --- | --- | --- | --- |
| 1 | מנידס | מצביא ששירת בחיל הפרשים. לא התבלט באופן מיוחד בעת שירותו | פרשים שכירים - תפקידם תמיכה בפרשים הכבדים של האגף הימני |
| 2 | בלרקוס | מפקד חטיבת רגלים קלים ככל הנראה מתחילת המערכה. השתתף בקרבות רבים של אלכסנדר. לא ידוע רבות על תולדותיו | מטילי כידונים ומחצית האגריאנים - בקרב טיפלו באיום מרכבות החרמש של הפרסים |
| 3 | ארטס | לא ידוע דבר על תולדותיו מלבד השתתפותו בקרב זה | פרודומוי - פרשים קלים החמושים בקסיסטון - בקרב תמכו בפרשים השכירים |
| 4 | אריסטון | מפקד הפרשים מפיוניה; כמעט שום דבר לא ידוע עליו מלבד העובדה הזאת. | פרשים קלים מפיוניה - תפקידם הגנת האגף |
| 5 | אטאלוס | מפקד הפלטסטים האגריאנים. פיקד עליהם החל ככל הנראה מתחילת המערכה | מחצית האגראינים. תפקידם תמיכה בפרשים של האגף הימני |
| 6 | פילוטס (Φιλώτας) (בפועל תחת פיקודו של אלכסנדר עצמו) | בנו של פרמניון, נולד ככל הנראה בסוף העשור 360-370 לפנה"ס. היה מפקד ההטיירוי. יחסיו הטובים עם אלכסנדר הגיעו לכדי משבר כבר בתחילת המסע, פרק זמן קצר לאחר הביקור באורקל בסיווה שבמצרים. פילוטס התנגד להאלהה של אלכסנדר ואף קשר נגדו. הקשר התגלה ופילוטס הוצא להורג. בעקבות חשיפת הקשר נרצח אביו, פרמניון, בהוראתו של אלכסנדר ללא משפט. | הטיירוי - פרשים כבדים - תפקידם תקיפת לב המערך הפרסי על מנת למוטטו ולהרוג או לפגוע בדריווש. |
| 7 | בריסון (ייתכן שנפלה טעות כתיב ושמו אומבריסון) | לא ידוע רבות על מצביא זה. בריסון נזכר פעם אחת בלבד ולכן משערים שייתכן שנפלה טעות ושמו אומבריסון שמוזכר כמפקד הקשתים החל מכיבוש מצרים. כך או כך ידוע מעט מאוד על מצביא זה. | קשתים - תפקידם הגנת האגף |
| 8 | קלאנדר | שירת את אלכסנדר לכל הפחות מתחילת המערכה באסיה. לאחר כיבוש בבל היה בין מוצאיו להורג של פרמניון. הוצא להורג בשנת 324 על התעמרות באוכלוסייה מקומית ושלטון לקוי בטריטוריה שתחת ידיו. | חיל רגלים שכיר - תפקידם לתמוך ביחידות הקלות בהגנת האגף |
| 9 | אנדרומכוס |  | פרשים שכירים - תפקידם הגנת האגף |
| 10 | קוירנוס |  | פרשי בעלות הברית היווניות - תפקידם הגנת האגף |
| 11 | פיליפוס בנו של מנלאוס Φίλιππος | מפקד פרשים; פיקד על פרשי בעלות הברית מהפלופונסוס בקרב גרניקוס. בהמשך קודם ופיקד על הפרשים התסלים. לאחר פיזור היחידה התסלית, עבר לפקד על הפרשים השכירים ושארית הפרשים הסתלים שבחרו להישאר בצבא. ייתכן שהיה אחשדרפן באקטריה וסגדיאנה לאחר כיבושן | פרשים תסלים כבדים - הפרשים הכבדים של האגף השמאלי |
| 12 | אגאתון, בנו של טירימאס Ἀγάθων | היה קצין מוקדוני שפיקד על חיל הפרשים התרקי בין השנים 334 - 330 לפנה"ס. | פרשים אודריסיים - פרשים קלים, תפקידם לסייע לפרשים הכבדים ולתמוך בהם |
| 13 | סיטלקס |  | פלטסטים תראקים - חי"ר קל שתפקידו לתמוך באגף |
| 14 | מפקד אינו ידוע |  | קשתים מכרתים - חי"ר קל שתפקידו לתמוך באגף |
| 15 | מפקד אינו ידוע |  | חיל רגלים שכיר מאכאיה - תפקידם לשמש כעוגן יציב לאגף שמאל |
| 16 | אריגירוס |  | פרשים של בעלות הברית |
| 17 | קרטרוס (370 - 321 לפנה"ס) (Κρατερός) | פיקד על חטיבת פלנקס בקרב גרניקוס. בקרב איסוס עלה בדרגה ופיקד על כל חיל הרגלים של האגף השמאלי. בקרב גאוגמלה פיקד על חטיבת פלנקס. לאחר מכן אף זכה לפיקוד עצמאי. בהמשך המערכה קיבל פיקוד על חלקים גדולים מצבאו של אלכסנדר ואף הוביל חלק מהצבא בחזרה מהודו לבבל. לאחר מותו של אלכסנדר היה אחד הדיאדוכים שנלחמו על חלוקת האימפריה של אלכסנדר וגם עזר לאנטיפטרוס לדכא את המרד היווני במלחמת למאה. תמך באנטיגונוס מונופתלמוס נגד פרדיקס במלחמת הדיאדוכים הראשונה. נהרג בקרב נגד אאומנס | פלנקס - חיל הרגלים הכבד של צבא מוקדון. תפקידו לשבור את התנגדות המרכז של האויב |
| 18 | סימיאס | פיקד על חטיבת פלנקס בהיעדרו של אחיו הבכור, אמינטס, מפקדם הקבוע שנשלח ליוון לגייס תגבורות. סימיאס החזיר את הפיקוד על חטיבת הפלנקס לאחיו לאחר שחזר. לאחר מותו של אמינטס לא חזר לפקד על החטיבה. ככל הנראה סר חינו בעיני אלכסדר. | פלנקס |
| 19 | פוליפרכון |  | פלנקס |
| 20' | מלאגרוס (Mελεαγρος) | מצביא ככל הנראה ממוצא אפריוטי (היחיד בצבאו של אלכסנדר). במהלך המסע של אלכסנדר הגודל פיקד על חטיבת פלנקס בקרב גרניקוס ובקרות נוספים. לא עלה בסולם הדרגות מעבר לתפקיד זה, ייתכן כי היה באופוזיציה לרפורמות של אלכסנדר למיזוג הפרסים בצבא. לאחר מותו של אלכסנדר תמך בפיליפוס ארהידאוס, אך כשל במאמציו ואיבד את חייו במלחמות הדיאדוכים. | פלנקס |
| 21 | פרדיקס (Περδίκκας) | התחיל את דרכו הצבאית בחיל ההיפספיסטים עם עלייתו של אלכסנדר לשלטון, קודם למפקד חטיבת פלנקס. היה אחד המצביאים הנאמנים ביותר של אלכסנדר והצטיין באומץ לב. בהמשך זכה לפיקוד עצמאי ועם מותו של הפאיסטיון קודם לדגת היפרכוס (מפקד חיל הפרשים). לאחר מותו של אלכסנדר היה לעוצר לבנו הקטין. לא הצליח לשמור על שלמות האימפריה של אלכסנדר. נרצח על ידי המצביאים שלו בעת מסע נגד אחשדרפןים מורדים שביקשו לקרוע את האימפריה של אלכסנדר הגדול לעצמם. | פלנקס |
| 22 | קוינוס (Koῖνος) | פיקד עם חטיבת פלנקס בקרבות גרניקוס, איסוס וגאומגלה. לקח חלק במצור צור ובקרבות נוספים. קיבל פיקוד עצמאי במערכה באסיה התיכונה. בסוגדיאנה עזר לאחשדרפן, אמינטס בנו של ניקולאוס, להדביר מרד של ספיטמנס ומסגטאי והסב להם אבדות כבדות. בהמשך המסע תמך בעצירתו וחזרת הצבא ליוון. מת ממחלה בשנת 326 לפנה"ס. | פלנקס |
| 23 | ניקנור (Nικάνωρ)‏ (365 - 330 לפנה"ס) | בנו של פרמניון היה מפקד ההיפספיסטים וקיבל תפקידים חשובים נוספים כגון פיקוד על הפלנקס במערכה נגד הגטים (335 לפנה"ס). נפטר ממחלה בסביבות העיר אריאה באזור באקטריה פרק זמן קצר לפני חשיפת הקשר של אחיו, פילוטס | היפספיסטים - חיל רגלים כבד נבחר - תפקידם לתמוך בהתקפה העיקרית |
| 24 |  |  | פלנקס יווני - תפקידו לשמש קו הגנה שני אם קו הפלנקס הראשון יפרץ |
| 25 |  |  | חיל רגלים תראקי - תפקידו לשמור על המחנה |
| ללא מספר | פרמניון (Παρμενίων) | (400 - 330 לפנה"ס) מצביא מוערך ששירת עוד אצל פיליפוס השני אביו של אלכסנדר. עם רציחתו של פיליפוס, העתיק נאמנותו לבנו, מה שתרם מאוד לביסוס שלטונו של אלכסנדר. במערכה באסיה הקטנה פיקד על מרבית חיל הרגלים (סך הכול כ-24,000 חיילים) והיה השני בשרשרת הפיקוד הצבאית אחרי אלכסנדר. הוצא להורג על ידי אלכסנדר בעקבות חשיפת הקשר של בנו, פילוטס. | מפקד האגף השמאלי |